डिगबोई
कुछ अन्य स्रोतों के मुताबिक कोलकाता की कंपनी मेकिलोप स्टीवर्ट एंड कंपनी के मिस्टर गुडएनफ ने नवंबर 1886 में तेल के लिए खुदाई का एक व्यवस्थित कार्यक्रम शुरू करने का बीड़ा उठाया था। डिगबोई के ३० किमी दक्षिण पूर्व में नाहरपुंग नामक स्थान में भारत में पहला तेल का कुआँ खोदा गया। यह १०२ फुट गहरा था था परन्तु इसमें से तेल नहीं निकला. लेकिन डिगबोई से २३ किमी उत्तर पश्चिम में माकुम नामक स्थान के द्वितीय तेल कुएँ से तेल निकला.
उमरिया ज़िला
जिले में पाया जाने वाला सबसे महत्वपूर्ण खनिज कोयला है और परिणामस्वरूप जिले में साउथ ईस्टर्न कोलफील्ड्स लिमिटेड (नौरोज़ाबाद) द्वारा 8 खदानें संचालित की जा रही हैं। जिले में बांधवगढ़ राष्ट्रीय उद्यान (ताला) और संजय गांधी थर्मल पावर स्टेशन मानगढ़ (पाली) में स्थित हैं। उमरिया पहले दक्षिण रीवा जिले का मुख्यालय था और उसके बाद बांधवगढ़ तहसील का मुख्यालय शहर था। यह अपने मूल जिले शहडोल, से लगभग 69 किमी की दूरी पर स्थित है। सड़कें कटनी, रीवा, शहडोल, आदि के साथ शहर को जोड़ती हैं, जिस पर नियमित बसें चलती हैं। उमरिया में दक्षिण पूर्व मध्य रेलवे के कटनी-बिलासपुर मडंल का एक रेलवे स्टेशन भी है।